CELEX: 32015D0875
Language: da
Date: 2015-06-02 00:00:00
Title: Den Udenrigs- og Sikkerhedspolitiske Komités afgørelse (FUSP) 2015/875 af 2. juni 2015 om accept af et tredjelands bidrag til Den Europæiske Unions rådgivende FSFP-militærmission i Den Centralafrikanske Republik (EUMAM RCA) (EUMAM RCA/3/2015)

6.6.2015   
            
            
               DA
            
            
               Den Europæiske Unions Tidende
            
            
               L 142/29
            
         DEN UDENRIGS- OG SIKKERHEDSPOLITISKE KOMITÉS AFGØRELSE (FUSP) 2015/875
   af 2. juni 2015
   om accept af et tredjelands bidrag til Den Europæiske Unions rådgivende FSFP-militærmission i Den Centralafrikanske Republik (EUMAM RCA) (EUMAM RCA/3/2015)
   DEN UDENRIGS- OG SIKKERHEDSPOLITISKE KOMITÉ HAR —
   under henvisning til traktaten om Den Europæiske Union, særlig artikel 38, stk. 3,
   under henvisning til Rådets afgørelse (FUSP) 2015/78 af 19. januar 2015 om Den Europæiske Unions rådgivende FSFP-militærmission i Den Centralafrikanske Republik (EUMAM RCA) (1), særlig artikel 8, stk. 2, og
   ud fra følgende betragtninger:
   
               (1)
            
            
               I henhold til artikel 8, stk. 2, i afgørelse (FUSP) 2015/78 bemyndigede Rådet Den Udenrigs- og Sikkerhedspolitiske Komité til at træffe de relevante afgørelser om accept af de foreslåede bidrag fra tredjelande.
            
         
               (2)
            
            
               I forlængelse af en henstilling om tilbuddet om bidrag fra Republikken Serbien fra den øverstbefalende for EU-missionen EUMAM RCA og rådgivningen fra Den Europæiske Unions Militærkomité bør det pågældende tilbud accepteres.
            
         
               (3)
            
            
               I medfør af artikel 5 i protokol nr. 22 om Danmarks stilling, der er knyttet som bilag til traktaten om Den Europæiske Union og til traktaten om Den Europæiske Unions funktionsmåde, deltager Danmark ikke i udarbejdelsen og gennemførelsen af Unionens afgørelser og aktioner, som har indvirkning på forsvarsområdet —
            
         VEDTAGET DENNE AFGØRELSE:
   Artikel 1
   1.   Tilbuddet om bidrag fra Republikken Serbien til Den Europæiske Unions rådgivende FSFP-militærmission i Den Centralafrikanske Republik (EUMAM RCA) accepteres og betragtes som væsentligt.
   2.   Republikken Serbien fritages for betaling af finansielle bidrag til EUMAM RCA's budget.
   Artikel 2
   Denne afgørelse træder i kraft på dagen for vedtagelsen.
   
      Udfærdiget i Bruxelles, den 2. juni 2015.
      
         
            På Den Udenrigs- og Sikkerhedspolitiske Komités vegne
         
         W. STEVENS
         
            Formand
         
      
   
   
      (1)  EUT L 13 af 20.1.2015, s. 8.